Salam, Agur

Salam, Agur Negu Gorriak musika taldeak egin zuen azken estudioko albuma izan zen.

1996an taldekideek banatzea erabaki eta Fermin Muguruzak egunero Egin egunkarian zuen «Nire Txanda» zutabean urriaren 3an jakinarazi zuten. Bertan bere azken albuma argitaratuko zuela, Salam, Agur izenekoa, eta ez zutela kontzertrik egingo adierazi zuten.

Diskoa Azkaraten Anjel Katarainek duen estudioan urriaren 21etik azaroaren 7ra grabatu zuten.

Abenduan argitaratu zuten albumean taldeak bere soinu banda bertsionatu zuen 15 coverretan: BAP!!, Otis Redding, The Who, Macka B, Minor Threat, Bob Marley, Public Enemy, The Clash, Redskins, Poison Idea, Errobi, Dead Kennedys, Linton Kwesi Johnson, Anestesia eta N.W.A.. Taldearen ibilbidean funtsezkoak ziren estilo guztiak (rock, rap eta reggae) aukeratu zuten edo Xabier Cervantes kritikariaren esanetan, «punk, rock, rap eta reggae».. Fermin Muguruzak euskaraz ez zeuden hitzak euskaratu zituen (hau da, guztiak BAP!!, Errobi eta Anestesiaren abestiak izan ezik).

Abestien zerrenda 

Jatorrizko hitzen egileak honakoak izan ziren:
 «Ez dut ezer esan nahi»: X. Ansa.
 «Errespetua»: O. Redding.
 «Ezin dut azaldu»: P. Townshend
 «Sexu makina»: C. Mc Farlaine.
 «Gizon ttikia, aho handia»: I. MacKaye.
 «Anima zaitez»: B. Marley
 «Neska zero katea ikusten du»: Ridenhour, Griffin, Schockle, Sadler eta Drayton.
 «Matxinatu vals-a»: P. Simonon, T. Headon, J. Strummer eta M. Jones.
 «Sindikatua»: N. King, C. Dean eta M. Hewes.
 «Ikaratzen»: Jerry A. y Pig Champion.
 «Aitarik ez dut»: A. Duhalde eta M. Ducau.
 «MTV-antenatik at»: J. Biafra
 «Reggae Peachentzat»: L.K.J.
 «Agur»: M. Cazalis.
 «Adiera zaitez»: C. Wilson.

Parte-hartzaileak

Musikariak 
Negu Gorriak:
 Fermin Muguruza: ahotsa.
 Iñigo Muguruza: gitarra eta ahotsa.
 Kaki Arkarazo: gitarra eta ahotsa.
 Mikel «Anestesia»: baxua eta ahotsa.
 Mikel «BAP!!»: bateria.

Besteak
 Izaskun Forkada: ahotsa.
 Sorkun Rubio: ahotsa.
 Irantzu Silva: ahotsa.
 Juanan Díez: tronboi eta haize tresnak.
 Satur Babón: saxofoi.
 Mikel Valcarlos: tronpeta.
 Anjel Valdes: perkusioa.
 Mikel Azpiroz: Hammond organoa.
 Javi Pez: «Ez dut ezer esan nahi» eta «Adiera zaitez» abestietan ahotsa.
 Silvia Ammirato (Wemean taldearena): «Neska zero katea ikusten du» abestian ahotsa.
 Jabier Muguruza: «Matxinatu vals-a» abestian akordeoia.
 Evaristo (La Polla Records taldearena): «MTV-antenatik at» abestian ahotsa.
 Sergent García: «Sexu makina» abestian ahotsa.
 Pasteur G.: «Sexu makina» abestian ahotsa.
 Reverend T.: «Sexu makina» abestian ahotsa.

Teknikariak 
 Kaki Arkarazo: soinu teknikaria.
 Manolo Gil: diseinua.
 Ikor Kotx: argazkiak.
 Edurne Koch: argazkiak.

Erreferentziak

Kanpo estekak 

Negu Gorriak taldearen albumak
1996ko musika diskoak